**Լիզա դե Վանա** (անգլ.՝ Lisa De Vanna;նոյեմբերի 14, 1984(1984-11-14), Պերթ, Ավստրալիա), ավստրալացի ֆուտբոլիստ, հարձակվող, 2004-2019 թվականներին հանդես է եկել Ավստրալիայի կանանց հավաքակամում, եղել է թիմի ավագ, 2010 թվականի Ասիայի գավաթի հաղթող և Ասիայի գավաթների կրկնակի արծաթե մեդալակիր, աշխարհի առաջնության բոլոր աստղային թիմերի կրկնակի անդամ, ավստրալիայի հնգակի չեմպիոն, Ավստրալիայի ֆուտբոլի ֆեդերացիայի տարվա լավագույն խաղացող (2002/2003)։

Նա հայտնի է իր արագությամբ և դրիբլինգի հմտություններով։

Խաղային կարիերա
---------------

### Մասնակցությունը հավաքականում

Լիզա դե Վանան ծնվել է 1984 թվականին Պերտ քաղաքում, պորտուգալա-իտալական խառը ընտանիքում։ Վեց տարեկանից նա ձեռնածություն է արել ֆուտբոլի գնդակով։ Լիզա դե Վանան մարզվել է տղաների հետ և նրա պոտենցիալ տաղանդը շատ արագ նկատելի է դարձել։ Դե Վաննան երիտասարդ տարիքում զարգացրել է իր սերը ֆուտբոլի հանդեպ և նշել է, որ նա քնում էր իր ֆուտբոլի գնդակի հետ և իր երիտասարդության ժամանակի մեծ մասն անցկացնում է եղբոր հետ փողոցում ֆուտբոլ խաղալով։

Ավստրալիայի հավաքականի կազմում իր նորամուտը նշել է 2004 թվականին Նոր Զելանդիայի թիմի դեմ խաղում, որից հետո հանդես է եկել Աթենքի Օլիմպիական խաղերում։ Օլիմպիական խաղերում դե Վաննան աչքի է ընկել մեկ գոլով, որը եղել է Ավստրալիայի միակ գնդակը Շվեդիայի հավաքականի դեմ քառորդ եզրափակչում Երեք տարի անց` աշխարհի առաջնությունում, նա չորս գոլ է խփել իր մրցակիցների դարպասին և օգնել Ավստրալիայի հավաքականին դուրս գալ քառորդ եզրափակիչ։ Մրցաշրջանի վերջում նա առաջադրվել է ՖԻՖԱ-ի տարվա լավագույն կին խաղացողի կոչման համար և ճանաչվել Արևմտյան Ավստրալիայի տարվա մարզուհի։ 2010 թվականին նա ազգային հավաքականի հետ նվաճել է Ասիայի գավաթը։

Հարձակվողի ըմբոստ բնավորությունը դժվարություններ է ստեղծել մարզիչների հետ նրա շփումներում։ Այսպիսով, Ալիսթեր Էդվարդսը, որը եղել է Ավստրալիայի երիտասարդական թիմի մարզիչ, նկարագրել է նրան որպես «փչացած», «կռվարար» և նրա տրամադրությունը հանկարծակի փոփոխությունների կարող է ենթարկվել։ Նար հարաբերությունները ազգային հավաքականի մարզիչ Թոմ Սերմանիի հետ այնքան էլ լավ չեն եղել, ինչի պատճառով 2011 թվականին Լիզա դե Վանան ժամանակավորապես հեռացվել է հավաքականից։

2013 թվականին իր գեղեցիկ խաղի համար դե Վաննան դարձել է Պուշկաշի մրցանակի հավակնորդ։ Երբ Ավստրալիայի հավաքականը գլխավորել է Ալեն Ստայչիչը, նա լավ աշխատանքային հարաբերություններ ունեցել նոր մարզչի հետ։ Չնայած այն հանգամանքին, որ ներքին առաջնությունում նրանք ներկայացնում էին տարբեր ակումբներ (այդ թվում ՝ 2010-ին հանդիպելով եզրափակչում, որտեղ հաղթել է Լիզա դե Վանայի ակումբը)։ Ալեն Ստայչիչի գլխավորությամբ Լիզա դե Վանան հասել է մինչև 2014 թվականի Ասիայի գավաթի եզրափակիչ, 2015 թվականի աշխարհի առաջնության և Օլիմպիական խաղերի քառորդ եզրափակիչ։ Ստայչիչի օրոք նա կրել է ազգային հավաքականի թիմի ավագի թևկապը, իսկ 2019 թվականի աշխարհի առաջնությունից մի քանի ամիս առաջ նա հանկարծակի հրաժարվել մասնակցությունից և սուր քննադատության է ենթարկել ֆուտբոլի ազգային ֆեդերացիայի ղեկավարությանը։ Ազգային հավաքականի գլխավոր մարզչի պաշտոնում Ստայչիչին փոխարինած Անտե Միլիչիչի հետ դե Վաննան գրեթե չի խոսել։

Դե Վաննան ազգային հավաքականի կազմում անցկացրել է 150 խաղով և դարձել 47 գոլի հեղինակ։ Նա երկու անգամ ընդգրկվել է բոլոր աստղերի թիմում։

### Ակումբային կարիերա

2008/2009 և 2012/2013 մրցաշրջաններում Լիզա դե Վանան հանդես է եկել իր հայրենի քաղաքի «Պերտ Գլորիում» ակւմբում։Ֆուտբոլիստուհին հանդես է եկել նաև ավստրալիական «Բրիսբեն Ռոար», «Սիդնեյ», «Վիկտորի» և «Սիթի» և արտասահմանյան ակումբներում։

Ընդհանուր առմամբ, դե Վաննան դարձել Է Ավստրալիայի հնգակի չեմպիոն և տիտղոսներ է նվաճել այլ ակումբներում։ 2002/2003 մրցաշրջանում նա արժանացել է Ջուլի Դոլանի մեդալի՝ Ավստրալիայի կանանց ֆուտբոլի բարձրագույն դիվիզիոնի ամենաարժեքավոր խաղացողի մրցանակին։ Սակայն Ավստրալիայում պրոֆեսիոնալ ֆուտբոլիստուհիներին պատշաճ վարձատրելու բացակայության պայմաններում դե Վաննեն կարիերայի զգալի մասի ընթացքում ստիպված է եղել ազգային հավաքականում և տեղական ակումբներում ելույթները համատեղել բենզալցակայանում աշխատանքի հետ։

Ծանոթագրություններ
------------------

1. 1 2  Soccerdonna (գերմ.) — 2010.
2. 1 2  FBref.com(բազմ․)
3. ↑  Migliaccio, Val. «Matildas captain Lisa de Vanna fires parting shot at Marta». *The Advertiser*. News Corp. Վերցված է 2021 թ․ նոյեմբերի 25-ին.
4. 1 2 3  «Lisa De Vanna: A fearless icon who redefined women's football in Australia». *FIFA* (անգլերեն). 2023 թ․ օգոստոսի 6. Վերցված է 2023 թ․ սեպտեմբերի 24-ին.
5. ↑  «Aussies Abroad». ESPN. 2013 թ․ հոկտեմբերի 18. Արխիվացված է օրիգինալից 2013 թ․ հոկտեմբերի 29-ին. Վերցված է 2013 թ․ հոկտեմբերի 24-ին.
6. ↑  Shipard, Sally (2013 թ․ հունիսի 21). «De Vanna looking to future». Football Australia. Արխիվացված է օրիգինալից 2013 թ․ հոկտեմբերի 29-ին. Վերցված է 2013 թ․ հոկտեմբերի 24-ին.
7. ↑  John F. Molinaro (2011 թ․ հունիսի 15). «Star bio: Australia's Lisa De Vanna». *CBC* (անգլերեն). Վերցված է 2023 թ․ սեպտեմբերի 24-ին.
8. 1 2 3 4 5 6 7  Michael Cain (2021 թ․ սեպտեմբերի 23). «'Heartbroken' Lisa De Vanna walks away from football». *ESPN* (անգլերեն). Վերցված է 2023 թ․ սեպտեմբերի 24-ին.
9. 1 2  Nick Taylor (2021 թ․ նոյեմբերի 25). «Matildas legend Lisa De Vanna back where it all started with Perth Glory». *The West Australian* (անգլերեն). Վերցված է 2023 թ․ սեպտեմբերի 24-ին.
10. ↑  Richard Parkin (2019 թ․ հունիսի 7). «Lisa De Vanna: 'I used to lose my mind about simple things'». *The Guardian* (անգլերեն). Վերցված է 2023 թ․ սեպտեմբերի 24-ին.
11. ↑  «'I am not a sheep, I don't want to follow the in-crowd, be the face, care about having 150 000 followers'». *Optus Sport* (անգլերեն). 2023 թ․ մարտի 29. Վերցված է 2023 թ․ սեպտեմբերի 24-ին.
12. ↑  Ֆուտբոլիստի էջը *FootballDatabase.eu* կայքում(անգլ.)

Արտաքին հղումներ
----------------

* 
* Timothy Walbe: How Did Lisa De Vanna Become a Soccer Player, What Is Her Total Assets & Salary And is She Married?
* Profil auf der Melbourne-Victory-Webseite Արխիվացված 2021-07-29 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լիզա դե Վանա» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | FootballDatabase.eu · soccerdonna.de · Soccerway · worldfootball.net (խաղացող) · Ավստրալիայի օլիմպիական կոմիտե · ՈւԵՖԱ · ՖԻՖԱ |

 |